**Školský poriadok**

**Súkromná základnÁ umeleckÁ škola**

Školská 386 , Dubnica nad Váhom

**Čl. 1**

**Úvodné ustanovenie**

1. Riaditeľ Súkromnej základnej umeleckej školy, Školská 386 , 018 41 Dubnica nad Váhom (ďalej len „SZUŠ“), ako štatutárny orgán zamestnávateľa, podľa zákona č. 183/2023 , ktorým sa dopĺňa zákon 245/2008 Z.z. o výchove a vzdelávaní (školský zákon) a o zmene a doplnení niektorých zákonov, v znení neskorších predpisov, vyhlášky 525/2021, ktorou sa dopĺňa vyhláška MŠVVaŠ SR č. 324/2008 Z.z. o základnej umeleckej škole, Organizačného poriadku školy, Prevádzkového poriadku školy a Pracovného poriadku, **vydáva** tento školský poriadok ako vnútorný predpis SZUŠ (ďalej len „poriadok“).
2. Školský poriadok SZUŠ je súbor princípov a pravidiel pre deti, žiakov a ich zákonných zástupcov, prostredníctvom ktorých je riadený proces výchovy a vzdelávania v SZUŠ.
3. Poriadok je vnútorným predpisom SZUŠ a je záväzný pre všetky deti a žiakov prijatých do SZUŠ, všetkých zamestnancov SZUŠ a primerane aj zákonných zástupcov detí a žiakov.

**Čl. 2**

**Práva a povinnosti detí a žiakov**

1. Základné práva detí a žiakov ZUŠ (ďalej len „žiak“) sú zakotvené v právnej norme, ktorou Dohovor o právach dieťaťa (1989) a v ďalších deklaráciách a dokumentoch o ochrane práv dieťaťa bez ohľadu na to, akej je rasy, pohlavia, zmýšľania, národnosti, sociálneho pôvodu alebo iného postavenia.
2. **Žiak má právo na:**
3. výchovu a vzdelávanie v zdravom a bezpečnom prostredí,
4. zabezpečenie ochrany proti fyzickému a duševnému násiliu,
5. úctu k svojej osobe, vierovyznaniu, svetonázoru a etnickej príslušnosti,
6. vlastný názor a základné práva,
7. otvorenú komunikáciu v duchu zásad humanity a tolerancie,
8. výchovu a vzdelávanie primerané jeho veku, nadaniu, schopnostiam, záujmom

a zdravotnému stavu s dodržaním psycho-hygienických zásad,

1. na primeraný výklad učiva, zrozumiteľné pretlmočenie obsahu diela,
2. na objektívne hodnotenie,
3. na ohľaduplné a taktné zaobchádzanie zo strany učiteľa i spolužiakov,
4. informácie od pedagogických zamestnancov v otázkach týkajúcich sa jeho výchovnovzdelávacích výsledkov, priebežného hodnotenia a zdôvodnenie hodnotenia jeho výchovnovzdelávacích výsledkov,
5. vhodným a primeraným spôsobom vyjadriť svoj názor,
6. úctu k svojmu vierovyznaniu, svetonázoru a etnickej príslušnosti,
7. zúčastňovať sa na mimo triednych a mimoškolských podujatiach organizovaných školou a so súhlasom riaditeľa školy a informovaným súhlasom zákonného zástupcu žiaka aj na regionálnych, celoštátnych alebo medzinárodných súťažiach.
8. **Žiak je povinný:**
9. osvojovať si vedomosti a zručnosti, rozvíjať svoje schopnosti a pripravovať sa na úspešné ukončenie štúdia a tvorivú prácu v ďalšom živote,
10. pravidelne sa zúčastňovať na výchove a vzdelávaní a riadne sa vzdelávať,
11. neobmedzovať svojim konaním práva ostatných osôb zúčastňujúcich sa výchovy a vzdelávania,
12. dodržiavať školský poriadok školy a ďalšie vnútorné predpisy školy,
13. dodržiavať vyučovací čas, rozsah prestávok a plniť ďalšie ustanovenia školského poriadku,
14. ctiť si ľudskú dôstojnosť svojich spolužiakov a zamestnancov školy, rešpektovať pokyny zamestnancov školy, ktoré sú v súlade so všeobecne záväznými predpismi, vnútornými predpismi školy a dobrými mravmi,
15. chrániť pred poškodením učebnice a učebné pomôcky, ktoré mu boli bezplatne zapožičané,
16. chrániť pred poškodením majetok školy a majetok, ktorý škola využíva na výchovu a vzdelávanie,
17. byť vhodne a čisto oblečený a upravený a dodržiavať základné hygienické návyky,
18. správať sa zdvorilo ku všetkým učiteľom a zamestnancom školy, pri stretnutí ich pozdraviť „Dobrý deň“. Úradné oslovenie v škole je pán a pani,
19. dodržiavať zásady bezpečnosti v škole i na mimoškolských podujatiach, požiarnu a zdravotnú bezpečnosť a rešpektovať pokyny pedagogických i nepedagogických zamestnancov v tejto oblasti,
20. stratu alebo krádež ihneď hlásiť triednemu učiteľovi, alebo učiteľovi vyučujúcemu v triede,
21. všímať si a brať na vedomie oznamy školy na vývesných tabuliach podpísané riaditeľom školy a oznamy vyučujúcich na príslušných hodinách a určených miestach v elokovaných pracoviskách,
22. nepoužívať na vyučovaní a iných školských aktivitách mobil a iné veci, ktoré by mohli narušovať plynulý priebeh vyučovania; v prípade porušenia tejto povinnosti, žiak je povinný po dobu vyučovania odovzdať mobil vyučujúcemu a vyzdvihnúť si ho po vyučovaní,
23. nenosiť do školy cenné veci a väčšiu sumu peňazí; za ich stratu škola nenesie žiadnu zodpovednosť,
24. nevyrušovať svojich spolužiakov, vyučujúcich a zamestnancov školy v priebehu vyučovania, hlavne ak má niektorá skupina voľno a zdržiava sa v priestoroch školy,
25. do administratívnych priestorov vstupovať podľa pokynov riaditeľa školy a vyučujúcich, rešpektovať pracovnú dobu vyučujúcich a ostatných zamestnancov školy,
26. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní.
27. **Zákonný zástupca žiaka má právo:**
28. žiadať, aby sa v rámci výchovy a vzdelávania v škole poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona a školského vzdelávacieho programu,
29. oboznámiť sa s výchovno-vzdelávacím programom školy a školským poriadkom,
30. byť informovaný o výchovno-vzdelávacích výsledkoch svojho dieťaťa,
31. na poskytnutie odborno-poradenských služieb vo výchove a vzdelávaní svojho dieťaťa,
32. zúčastňovať sa výchovy a vzdelávania po predchádzajúcom súhlase riaditeľa školy,
33. vyjadrovať sa k školskému vzdelávaciemu programu školy prostredníctvom orgánov školskej samosprávy,
34. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
35. **Zákonný zástupca žiaka je povinný:**
36. vytvoriť pre dieťa podmienky na jeho prípravu na vyučovanie v škole a na plnenie školských povinností,
37. dodržiavať podmienky výchovno-vzdelávacieho procesu svojho dieťaťa určené školským poriadkom,
38. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
39. informovať školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
40. nahradiť škodu, ktorú žiak úmyselne zavinil,
41. oznámiť bez zbytočného odkladu príčinu neprítomnosti žiaka, ak sa nemôže zúčastniť na výchove a vzdelávaní v škole.

**Čl. 3**

**Prevádzka školy a vnútorný režim školy**

1. Vyučovanie prebieha v prenajatých priestoroch školy.
2. Žiak je povinný prichádzať na vyučovanie včas a to  najmenej 10 min vpred na skupinové vyučovanie.
3. Pred začiatkom vyučovania sa žiak prezuje a čaká na vyučujúceho.
4. Svoje osobné veci si odkladá do priestorov na to určených a pravidelne sa zúčastňuje na vyučovaní podľa schváleného rozvrhu hodín a rozvrhu učební, v ktorých sa vyučovanie predmetu koná.
5. Vyučovanie v škole sa začína podľa schváleného rozvrhu hodín jednotlivých pedagogických zamestnancov.
6. Vyučujúci si so žiakmi na prvých hodinách vyučovania dohodne spôsob ako:
7. udržiavať čistotu a poriadok v triede pred a po vyučovaní,
8. zabezpečiť oboznámenie žiakov s bezpečnostnými opatreniami v triede a PO,
9. zabezpečiť učebné pomôcky a iný potrebný materiál na vyučovanie,
10. komunikovať na vyučovacej hodine,
11. a kedy sa budú hodnotiť a klasifikovať jednotlivé aktivity na vyučovaní,
12. a akým spôsobom bude prebiehať vyučovanie predmetu a predloží svoje požiadavky a tiež si vypočuje požiadavky žiakov.
13. Do učební v škole vstupujú žiaci len v sprievode učiteľa.
14. Počas vyučovania je žiak povinný správať sa v súlade s príslušnými normami správania sa, dodržuje nástupy na vyučovanie po prestávkach a riadi sa pokynmi vyučujúceho.
15. Počas prestávok žiaci čakajú pred učebňou na príchod vyučujúceho.
16. Počas vyučovania žiak neopúšťa bezdôvodne priestory školy.
17. Ak potrebuje odísť počas vyučovania, môže tak urobiť len so súhlasom vyučujúceho a musí svoj odchod písomne podložiť, napr. návšteva lekára len na písomnú žiadosť zákonného zástupcu.
18. Ak má žiak počas vyučovania osobné, zdravotné a iné problémy, oznámi to vyučujúci bezodkladne zákonnému zástupcovi žiaka a svojmu priamemu nadriadenému.
19. Škola zabezpečí žiakovi prvú pomoc a oznámi to zákonnému zástupcovi.
20. Vyučovanie sa uskutočňuje podľa schválených učebných osnov, tematických plánov a školského vzdelávacieho programu pre jednotlivé predmety.
21. Vyučovacia hodina trvá 45 minút.
22. Vyučovacie hodiny a neprítomnosť žiaka na vyučovaní sa zapisuje do triednej knihy a doklady o neprítomnosti (ospravedlnenky) zbiera a uschováva triedny učiteľ.
23. Medzi vyučovacími hodinami sú prestávky, v trvaní 5min podľa schváleného rozvrhu hodín.
24. Žiak môže mať v jednom vyučovacom dni najviac 3 vyučovacie hodiny .
25. Žiak sa zúčastňuje aj na spoločne plánovaných školských činnostiach, ak predloží vyučujúcemu informovaný súhlas zákonného zástupcu žiaka (návšteva divadla, koncertu, výstav alebo spoločenských podujatí).

**Čl. 4**

**Evidencia a ospravedlňovanie žiakov**

1. Rozvrh hodín schválený riaditeľom školy je pre žiakov záväzný.
2. Neprítomnosť žiaka na vyučovacej hodine sa eviduje v triednej knihe na každom predmete každým vyučujúcim každý deň.
3. Žiak ospravedlňuje svoju absenciu hneď po nástupe do školy.
4. Záznam o dôvode vymeškaných hodín musí byť podpísaný rodičom alebo zákonným zástupcom – v špecifických prípadoch aj inou dospelou osobou, ktorá je splnomocnená na takéto úkony.
5. Ak sa žiak neospravedlní uvedeným spôsobom, bude jeho neprítomnosť na vyučovaní považovaná za neospravedlnenú.
6. Ak sa žiak nemôže zúčastniť na vyučovaní pre nepredvídaný dôvod, je zákonný zástupca alebo plnoletý žiak povinný najneskôr do dvoch dní oznámiť triednemu učiteľovi dôvod neprítomnosti.
7. Ak sa žiak nemôže zúčastniť na vyučovaní pre vopred známe dôvody, požiada rodič alebo zákonný zástupca žiaka o uvoľnenie z vyučovania.
8. Ak je žiak uznaný lekárom ako práceneschopný, nemôže sa zúčastňovať na vyučovaní a ostatných školských aktivitách na základe vlastného rozhodnutia alebo rozhodnutia jeho rodiča, hlavne k vôli ochrane vlastného zdravia a zdravia iných.
9. Ak žiak z akýchkoľvek dôvodov vymešká v priebehu klasifikačného obdobia neprimerane vysoký počet hodín v predmete (viac ako 50 percent), vyučujúci daného

predmetu má právo po zvážení, prerokovaní a schválení v pedagogickej rade žiaka neklasifikovať a podať návrh riaditeľovi školy na jeho komisionálne preskúšanie.

1. Ak neprítomnosť žiaka trvá viac ako tri týždne triedny učiteľ je povinný písomne upozorniť zákonného zástupcu žiaka.

**Čl. 5**

**Príspevok na čiastočnú úhradu nákladov – školné**

4 Výšku školného určuje zriaďovateľ na základe návrhu Rady školy

5 Školné je paušálne a vracia sa iba pri dlhodobej neprítomnosti žiaka, na základe písomnej žiadosti rodiča alebo zákonného zástupcu.

6 Za dlhodobú absenciu sa považuje absencia žiaka v minimálnom trvaní jeden mesiac.

V takomto prípade je nutné upovedomiť triedneho učiteľa alebo vedenie školy.

**Čl. 6**

**Hodnotenie a klasifikácia, pochvaly a iné ocenenia**

1. Pri hodnotení a klasifikácii žiakov škola vychádza z metodického pokynu č. 21/2009-R z 22.12.2009.
2. **Prospech žiakov v jednotlivých vyučovacích predmetoch sa klasifikuje stupňami:**

1. stupeň – výborný  
2. stupeň – chválitebný  
3. stupeň – uspokojivý  
4. stupeň – neuspokojivý

1. **Pri klasifikácii sa hodnotí:**

a) celistvosť, presnosť a trvácnosť osvojených poznatkov,

b) kvalita a rozsah vedomostí,

c) schopnosť uplatňovať poznatky, zručnosti a návyky v praktickom prejave,  
d) kvalita umeleckého prejavu a estetického prežívania umenia,  
e) aktivita.

1. Žiak je klasifikovaný najmenej dvakrát za pol roka.
2. Klasifikácia sa eviduje v triednej knihe a v žiackej knižke.
3. **Komisionálne skúšky sa vykonávajú:**  
   a) pri záverečnej skúške z hlavného predmetu,  
   b) pri zaradení do vyššieho ročníka na konci prvého polroka,  
   c) pri opravnej skúške,  
   d) pri skúške na zaradenie do rozšíreného štúdia.
4. Skúšobná komisia pri komisionálnych skúškach je vždy trojčlenná.
5. Skúšobnú komisiu vymenováva riaditeľ.
6. O vykonanej komisionálnej skúške sa vyhotovuje protokol.
7. Pochvaly a iné ocenenia sa udeľujú za mimoriadny prejav aktivity a iniciatívy.
8. Pochvaly a iné ocenenia sa zaznamenávajú do triednej knihy alebo katalógového listu žiaka a ukladajú sa do osobného spisu žiaka.
9. Žiak, ktorý je na konci II. polroka klasifikovaný z niektorého predmetu okrem hlavného predmetu stupňom neuspokojivý, môže vykonať opravnú skúšku.
10. Opravné skúšky sa konajú posledný týždeň letných prázdnin alebo v septembri, najneskôr do 15. septembra. Do toho času žiak navštevuje podmienečne najbližší vyšší ročník.

**Čl. 7**

**Pravidlá správania žiaka**

1. Žiak sa v škole správa slušne, dbá na pokyny pedagogických zamestnancov a ostatných zamestnancov školy.
2. Dodržuje školský poriadok.
3. Žiak sa správa slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania sa.
4. Žiak je v škole vhodne, čisto a bez výstredností oblečený a upravený.
5. Chráni učebnice a školské potreby, udržiava v poriadku a v čistote triedu a ostatné školské priestory, chráni ich pred poškodením.
6. Chráni aj svoje zdravie a zdravie svojich spolužiakov, nesmie vykonávať činnosti zdraviu škodlivé, najmä fajčenie, pitie alkoholických nápojov, požívanie zdraviu škodlivých, omamných a psychotropných látok.
7. Žiak nesmie nosiť do školy predmety ohrozujúce vlastné zdravie a zdravie  
   spolužiakov a pedagogických zamestnancov.

**Čl. 8**  
**Pochvaly, pokarhania a výchovné opatrenia**

1. Výchovné opatrenia sa udeľujú podľa Metodických pokynov na klasifikáciu a hodnotenie žiakov základných umeleckých škôl č. 21/2009-R zo, ktoré boli schválené MŠ SR dňa 22 decembra 2009.
2. Za mimoriadny prejav aktivity, či úspech môže škola na návrh triedneho učiteľa žiakovi udeliť:

a) pochvalu triednym učiteľom pred kolektívom žiakov s udelením diplomu za snahu, či konkrétnu aktivitu,

b) pochvalu riaditeľom školy pred kolektívom žiakov a udelením diplomu.

1. Za porušenie školského poriadku bude žiakovi uložené opatrenie na posilnenie disciplíny.
2. Opatrenie na posilnenie disciplíny žiaka škola ukladá po objektívnom prešetrení za závažné alebo opakované porušenie školskému poriadku.
3. Podľa závažnosti previnenia škola ukladá niektoré z opatrení, a to:
4. napomenutie triedneho učiteľa (za zabúdanie pomôcok, nepravidelnú dochádzku a prípravu na vyučovanie) – informovať rodiča prostredníctvom žiackej knižky,
5. pokarhanie triedneho učiteľa – (za vymeškávanie hlavných predmetov, závažnejšie porušenie školského poriadku) – po prerokovaní a schválení pedagogickou radou a informovať rodiča prostredníctvom žiackej knižky,
6. pokarhanie riaditeľom školy – po prerokovaní a schválení pedagogickou radou,

predvolanie a pohovor so zákonným zástupcom žiaka, o čom sa spisuje písomný záznam, ktorý sa zakladá do osobného spisu žiaka.

**Čl. 9**

**Bezpečnosť a ochrana zdravia detí a žiakov a ich ochrana pred sociopatologickými javmi, diskrimináciou alebo násilím**

1. Žiak je povinný si chrániť svoje zdravie a bezpečnosť a tiež aj zdravie a bezpečnosť svojich spolužiakov.
2. V priestoroch školy a v blízkom okolí školy je zakázané fajčiť; zákaz platí aj pre žiakov, ktorí sú plnoletí a aj pre dospelých.
3. Je zakázané používať v priestoroch školy a v jej okolí akékoľvek omamné látky, lieky (ak ich nemá žiak predpísané), alkohol a tiež aj distribúcia a navádzanie na ich používanie.
4. Akékoľvek zistenie porušenia tejto povinnosti sa považuje za hrubé porušenie školského poriadku, čo má za následok niektoré z výchovných opatrení podľa Čl. 8 školského poriadku.
5. Žiakom je zakázané prinášať do školy alebo na činnosti organizované školou alkoholické nápoje a iné zdraviu škodlivé látky, používať ich v škole alebo pri činnostiach organizovaných školou.
6. Žiak, ktorý je podozrivý, že je pod vplyvom alkoholu, užíva alkohol v škole bude

podrobený dychovej skúške, ktorú vykoná za účasti svedkov bezpečnostný technik školy.

6. O výsledku dychovej skúšky vyhotoví zápisnicu a predloží ju riaditeľovi školy.

8. Triedny učiteľ vyhotoví návrh na výchovné opatrenie a predloží ho riaditeľovi školy.

9. Triedny učiteľ oboznámi zákonného zástupcu žiaka s obsahom zápisnice a návrhom na výchovné opatrenie.

10. Návrh na výchovné opatrenie prerokuje riaditeľ školy v pedagogickej rade.

**Čl. 10**

**Nariadenia školy**

1. Pedagogický zamestnanec je povinný dodržiavať všeobecne záväzné právne predpisy a vnútorné predpisy školy.
2. Pedagogický zamestnanec je povinný riadne si plniť svoje povinnosti vyplývajúce z pracovno-právnych vzťahov a zaradenia do kariérneho stupňa a kariérnej pozície, ktorou bol poverený.
3. Vyučovanie je organizované v súlade s platnými Učebnými plánmi pri zachovaní dĺžky vyučovacích hodín:

a)1 hodina = 45 minút sa delí na 20 +25  
b)1,5 hodina = 70 minút sa delí na 45+25, alebo 35+35

1. Každú zmenu rozvrhu hodín, či priestoru na vyučovanie vyučujúci alebo triedny učiteľ bezodkladne ohlási vedeniu školy.
2. Každú zmenu, či neprítomnosť v práci je pedagogický zamestnanec povinný hlásiť včas riaditeľovi školy s patričným odôvodnením.
3. Počas pracovnej doby môže pedagogický zamestnanec opustiť budovu školy len s vedomím riaditeľa školy.
4. Presun pedagogického zamestnanca na elokované pracovisko je miestom výkonu práce.
5. Pedagogický zamestnanec je povinný dbať na estetickú, hygienickú a bezpečnú úpravu svojej triedy.
6. Pedagogický zamestnanec je povinný poznať a riadiť sa Pracovným poriadkom SZUŠ.
7. Každý pedagogický zamestnanec je povinný rešpektovať svojho priameho nadriadeného a vykonať pokyny ním nariadené ak sú v súlade s platnými právnymi predpismi.
8. Každý zamestnanec je povinný zúčastňovať sa na poradách, na ktoré ho pozve riaditeľ školy.
9. Pedagogický zamestnanec je povinný minimálne 2 x v školskom roku zvolať rodičovské združenie alebo usporiadať raz štvrťročne deň otvorených dverí pre rodičov.
10. Združenie Rady rodičov zvoláva  triedny učiteľ minimálne 1x do roka za účelom informovania zákonných zástupcov žiakov o výchovno-vzdelávacích výsledkoch žiaka.
11. Rada školy sa stretáva podľa štatútu a plánu práce rady školy a v prípade potreby na vyzvanie riaditeľa školy.
12. Zákonný zástupca žiaka je povinný uhradiť školné v stanovenom termíne:  
    a) do 30.09. – za mesiace: september – december,   
    b) do 15.02 – za mesiace: január – jún.
13. Ak žiak z rôznych dôvodov nemôže pokračovať v štúdiu, je možné na konci polroka   
    k 31. januáru a k 30. júnu žiaka odhlásiť zo štúdia. Odhlásiť žiaka zo štúdia môže   
    len zákonný zástupca prostredníctvom písomnej žiadosti. Zákonný zástupca žiaka uvedie dôvod odhlásenia:   
    a) z vážnych rodinných dôvodov  
    b) zo zdravotných dôvodov  
    c) z dôvodu odsťahovania sa  
    d) z dôvodu problematického dochádzania a pod.
14. Žiak môže zo závažných dôvodov prerušiť štúdium na konci polroka k 31. januáru   
    a k 30. júnu na základe písomnej žiadosti zákonného zástupcu so súhlasom riaditeľa školy maximálne na jeden školský rok.
15. Žiak môže byť opätovne zaradený do štúdia aj po prerušení štúdia.
16. Zmeny v osobných údajoch žiaka je povinný nahlásiť zákonný zástupca učiteľovi   
    hlavného predmetu, prípadne riaditeľke školy.
17. Žiakov zadeľuje a prideľuje vyučujúcim riaditeľstvo školy. Žiadosti zákonných zástupcov žiaka písomnou formou môžu byť zohľadnené.
18. Pedagogický zamestnanec, ktorý je zodpovedný za akciu, ktorú organizuje, alebo sa na jej zúčastňuje so svojimi žiakmi, je povinný z akcie napísať hodnotenie, kde uvedie klady a zápory akcie.
19. Všetci zamestnanci sú povinní:  
    a) prácu vykonávať osobne, podľa pracovnej zmluvy a náplne práce v určenom čase,  
    b) pracovať riadne, plniť pokyny nadriadených v súlade s právnymi predpismi,

c) udržiavať poriadok na svojom pracovisku,

d) oznamovať bezprostredne nadriadenému zamestnancovi nedostatky a poruchy, ktoré by mohli viesť k ohrozeniu zdravia, k poškodeniu majetku a podľa možností sa zúčastní na ich odstránení,

d) nepožívať alkohol ani iné omamné látky na pracovisku, nenastupovať do práce pod ich vplyvom a dodržiavať zákaz fajčenia na pracovisku,

e) ihneď oznámiť zmeny súvisiace so zmenami v osobných pomeroch (sobáš, zmena bydliska, rozvod a pod.), ktoré majú význam pre nemocenské poistenie, sociálne poistenie a ďalšie.

f) byť 15 min. pred začatím vyučovacieho procesu na pracovisku a odchádzať z neho až po jeho skončení. Bez súhlasu vedenia zamestnanec nesmie opustiť školu predčasne. Tento čas sa ráta ako zameškaný pracovný čas.

g) pracovať nadčas, ak mu riaditeľ školy prácu nadčas nariadil vopred a písomne,

h) dodržiavať právne predpisy na zabezpečenie bezpečnosti pri práci,

ch) zodpovedať sa za škodu, ktorú spôsobia porušením či nesplnením si povinností, prípadne úmyselným konaním,

i) zabezpečiť prvú pomoc žiakovi alebo zamestnancovi okamžite ako sa dozvie, alebo je svedkom školského či pracovného úrazu, ihneď upovedomí riaditeľa školy,

j) viesť záznam o príchode a odchode do zamestnania a zo zamestnania v každom elokovanom pracovisku,

k) zaujímať sa o pohyb cudzích osôb v priestoroch školy, prípadne ich usmerniť a odviesť na miesto určenia; predchádzať tým najmä možným krádežiam, či iným rušivým momentom pri vyučovaní,

l) pri riešení konkrétnych otázok vychádzať z právnych predpisov a vnútorných predpisov, rešpektovať Zákonník práce, Pracovný poriadok školy, Organizačný poriadok školy, Prevádzkový poriadok školy, Školský poriadok a ostatné súvisiace predpisy.

1. Počas pracovnej doby je zakázané prijímať návštevy cudzích osôb a rodinných príslušníkov.

**Čl. 11**

**Záverečné ustanovenia**

1 Zmeny v školskom poriadku SZUŠ schvaľuje riaditeľ školy po prerokovaní v pedagogickej rade a vykonáva dodatkami k organizačnému poriadku.

2 Školský poriadok ako vnútorný predpis SZUŠ bol prerokovaný v pedagogickej rade 21.5.2025.

3 Tento školský poriadok nadobúda účinnosť 22.5.2025 .

Miroslav Muntág, DiS.art

riaditeľ

Príloha č.1 - ŠTANDARDY DODRŢIAVANIA ZÁKAZU SEGREGÁCIE VO VÝCHOVE A VZDELÁVANÍ

Príloha č. 1 k Školskému poriadku SZUŠ

**ŠTANDARDY DORŢIAVANIA ZÁKAZU SEGREGÁCIE VO VÝCHOVE A VZDELÁVANÍ**

školský rok 2024/2025

**Článok 1**

**Všeobecná časť**

Pri dodržiavaní zákazu segregácie vo výchove a vzdelávaní Súkromná základná umelecká škola Školská 386 Dubnica nad Váhom postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy"), ktoré vydáva MŠVVaM SR a ich znenie je súčasťou dodatku školského poriadku. Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach.

Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.

Článok 29 ods. 1: Výchova a vzdelávanie dieťaťa má smerovať k:

a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;

b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;

c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram;

d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;

e) rozvíjaniu úcty k prírodnému prostrediu;

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):

- výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,

- prevádzka a vnútorný režim školy,

- podmienky na zaistenie bezpečnosti a ochrany zdravia žiakov a ich ochrany pred sociálno-patologickými javmi, diskrimináciou alebo násilím,

- podmienky nakladania s majetkom, ktorý škola spravuje, ak tak rozhodne zriaďovateľ.

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

**Článok 2**

**Štandardy dodržiavania zákazu segregácie vo výchove a vzdelávaní**

**Štandardy postojov a hodnôt**

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde ZUŠ do kontaktu so žiakmi. Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania.

Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:

- Zaobchádzať so všetkými ľuďmi bez rozdielu s rešpektom.

- Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.

- Vyjadrovať druhým ľuďom uznanie ako rovnocenným ľudským bytostiam.

- Rešpektovať ľudí rôzneho vierovyznania.

- Rešpektovať ľudí, ktorí majú odlišné politické názory.

- Prejavovať záujem spoznať presvedčenia, hodnoty, tradície a pohľady druhých ľudí na svet.

- Dávať priestor druhým ľuďom na vyjadrenie sa.

- Preukázať prebratie zodpovednosti za svoje skutky.

- Ospravedlniť sa, pokiaľ niekomu ublížim.

- Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.

**Štandardy vyplývajúce z definície segregácie vo výchove a vzdelávaní:**

SZUŠ pri uplatňovaní Štandardov dodržiavania zákazu segregácie má vypracovaný Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR.

**a) Štandardy priestorovej desegregácie:**

- Do všetkých priestorov, určených pre žiakov SZUŠ je umožnený rovný (nediskriminačný) prístup všetkým žiakom. SZUŠ nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone .

- SZUŠ v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno- vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.

- Ak má škola v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.

**b) Štandardy organizačnej desegregácie:**

- škola má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov.

- Všetky skupiny žiakov školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy škola realizuje len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia.

- Všetky skupiny žiakov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.

- škola využíva všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole. Po ukončení krízovej udalosti, škola povinne realizuje príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

1. **Štandardy sociálnej desegregácie**:

**SZUŠ**

- využíva potrebné a dostupné inkluzívne podporné opatrenia na podporu sociálneho začlenenia žiakov a vytváranie pozitívnej podporujúcej sociálnej klímy v škole, ktorá prispieva k destigmatizácii a odstraňovaniu stereotypov a predsudkov.

- organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy, medzi žiakmi ako aj rodičmi.

- prijíma, vzdeláva a vychováva všetky skupiny žiakov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.

- v SZUŠ neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov na základe akéhokoľvek chráneného dôvodu uvedeného v antidiskriminačnom zákone.

- umožňuje všetkým skupinám žiakov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú školou sprostredkované, a aktívne ich k tomu motivuje a podporuje.

- pri hodnotení žiakov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.

V Dubnici nad Váhom, 21. 05. 2025

Miroslav Muntág, DiS.art

riaditeľ